...  Selle suve aruandesse tuleb sisse kirjutada,  et saab mis saab, aga saaki ei saa.  Mitte-saamisega sai alustatud juba kevadel: ei mingit peenart, ei mingit põldu, ei mingit taimekasvatust.  Suvise jätkuna - ei mingit marjul käimist ega muud korilust.    Asja head ja halvad küljed.    Head - jäi ära südamerabandus, mille serva peal olen murakal käies kuumas rabas kordi olnud.  Kaevamised, kastmised ja rohimised jäid ka ära, kadedusega kuulan neid, kes jumaldavad nimetatud tegevusi.  Ja igasugused moositamised,  mahlatamised, konserveerimised ja marineerimised jäid ka ära. Väkk, kui tüütud toimingud.  Ja suhkur ka, mis sinna sisse läheb.  Lisaks tuleb kõik see värk ära ka süüa, ma ma ei hakka mainima, kes meil kõige rohkem sööb.    Halvad küljed - tegelikult mulle meeldib metsi mööda hulkuda. Ja mõnikord võiks ju purk moosi ka olla. Ei pea ju seda kohe tingimata tühjaks sööma....  Ja fotojahile pole ka nagu midagi uut üles riputada.    Õnneks on neid, kes ikka korjavad. Saak salve ja  purk keldrisse.    Neid olen ma pildistanud.    Tervitus kõigile asjaosalistele :)    Esimesed kaks on alati pühendunud oma tegemistes -    päikesejänku maasikaid varumas...       ja sõbrants... sedapuhku tema seenesaak.      ...  Siis veel kernukate saak paar sügist tagasi...         ja maasikad tädi külmkapis...      ...  Teised  jahilised.  ...